Document ID: /roh_data/filtered/fineweb-2-filterrobots_roh.jsonl.gz/30590

Quellas pitgas ston star sin in ferm funs sut terra: vul dir sin il grip da plattamorta ch’è tranter 50 e 60 meters sut il terren. Perfuradas en questa zona èn dentant delicatas a far, sco quai che las retschertgas dal schurnal regiunal dal Grischun da radio SRF mussan.
70 tonnas cement per stuppar
Il 1996 aveva il geolog Peter Hartmann e sia equipa fatg in’emprova da furar gest sut la terma a Val. Tuttenina vegnivan 600 liters aua per minuta or da la rusna. El medem mument era il volumen che vegniva or da la funtauna d’aua minerala in zic pli ensi sa diminuì per 20%.
Ins aveva duvrà 70 tonnas cement per emplenir la rusna da la furada d’emprova per fermar l’aua. Pir suenter 3 mais era la situaziun puspè stabila.